Rogièr Barta

Rogièr Barta (en francés: Roger Gaston Barthe; Magalaç, país d'Erau, 20 de març de 1911 - Montpelhièr, 18 de genièr de 1981) foguèt un escrivan, ensagista e filològ occitan.

La vida
Filh de n'Emili Barta, òme de teatre e escrivan occitan plan famós a l'epòca, e demercé lo sieu mitan familial, cultural e social, aguèt totas las oportunitats e facilitats (malgrat l'exili a París) per poder menar una accion occitana e occitanista tot lo long de la siá vida.

Professor agregat d'espanhòl e director de companhiá d'asseguranças, es subretot conegut per èsser estat l'aparaire, defensor e promotor de l' Idèa latina que li n'ajudèt de contunh a créisser e se desvolopar pels païses latins, romanics e d'en primièr Catalonha.

Fondèt, per çò far, las Annales de l'Idée latine (Annals de l'Idèa latina) amai cofondèt la France latine (França latina).Filològ, ne participèt tot parièr a la Comission de Normalizacion Filologica de l'occitan, qu'ensagèt en son temps de resoldre los problèmas normatius de la lenga nòstra.
Publiquèt ambedós Lexics francés-occitan e occitan-francés en 1970 e 1972.

Membre actiu del comitat de redaccion de Òc (revista) e Occitania (revista) amai collaborator assidú de lo Gai saber, foguèt president d'onor dels Amics de la lenga d'Òc, d'a París, de París.Majorau dau Felibritge en 1965.

Autor del libre de poèmas La font perduda qu'escriguèt en catalan, editat a Barcelona en 1934, recampèt plan mai tard, en 1979, los sieus escriches escampilhats en per moltas revistas e publicacions occitanas dins Pròsas de tota mena, lo sieu itinerari bartassièr.

L'Òbra
citacions
L'Accion
citacions
Citacions
Bibliografia
 100 px

 La fe latina, Besièrs, edicions de las Paginas d'Òc, 1927
 La font perduda (La font perduda), Barcelona colleccion La Revista, 1934... (tornar editat a París en 1973, coll. Amics de la lenga d'Òc...)  (en catalan)
 L'idée latine (L'idèa latina), 2 tòmes, Tolosa, IEO edicions, 1950-1951  (en francés)
 Une supernation nécessaire (Una supernacion necessària), París, la France latine, 1966  (id)
 Lexique français-occitan (Lexic francés-occitan), id Amics de la lenga d'Òc, 1970... (reedicion en 1973 id)
 Lexique occitan-français (Lexic occitan-francés), id 1972... (idem 1980)
 Pròsas de tota mena, I. Un itinerari bartassièr, II. Politica e cultura occitanas..., id 1979

Referéncias
 Aicí e ara , num.10, pp 28-33, febrièr de 1981
 Gai saber, num. 402, pp 197-201, abril de 1981
 Lemouzi (Lemosin), num. 78, 1981..., nums 119 & 120, julhet e octobre de 1991
 L'Occitan, num. 22, abril-mai de 1979, num. 31, març-abril de 1981, num. 33, julhet-agost id
 Òc, abril de 1951
 Annals de l'IEO, 1952
 Pau Gache:  L'idée latine de Roger Barthe (L'idèa latina de Rogièr Barta), Rodés, edicions Subervia, 1958

e ca
Ligams extèrnes
    Sit oficial del CIRDÒC



Categoria:Literatura occitana
Categoria:Escrivan occitan
Categoria:Lingüista occitan
Categoria:Majorau dau Felibritge
Categoria:Idèa latina
Categoria:Poèta catalan
Categoria:Escrivan francés
Categoria:Naissença en 1911
Categoria:Decès en 1981
Categoria:Decès a Montpelhièr